Virðulegi forseti . Aðeins örfá orð í restina . Það er ólíkt hv. 2. þm. Vestf. að vera með slíkt yfirklór eins og hann var með áðan í sinni lokaræðu . Hún segir auðvitað ekkert um það , þessi till. , hversu lengi menn hafa notið trausts til að vera á Alþingi . ( Gripið fram í : Jú , jú . ) Það segir ekkert um það . Ég gæti alveg sagt á móti , en ætla ekki að gera það neitt að sérstöku máli : Hvor okkar ætli hafi haft meiri áhrif að því er varðar ríkisstjórnir undangengin ár til þess að lagfæra málið , ég eða hv.þm. Ólafur Þórðarson ? Það er ekkert nýtt mál . Þetta hefur verið viðloðandi æðilengi þó að ég viðurkenni að það hafi versnað , það er rétt . En hinu vek ég athygli á að þeir eru ósammála um túlkun tillgr. sjálfrar , fim. , hv.þm. Alexander Stefánsson og hv.þm. Ólafur Þórðarson . Annar segir : Við viljum aðgerðir strax sem till. segir að sé ekki . Hinn segir : Við viljum geyma það til næsta árs , fjárlögin þá , af því að við viljum vera ábyrgir gagnvart fjárlögunum í ár . Þetta er meginefni þessa máls . Menn eru ósammála . Sýndarmennskan hefur gengið svo langt að þeir ganga hver í sína áttina til að yfirstíga hver annan .